CELEX: 32006R0241
Language: et
Date: 2006-02-10 00:00:00
Title: Komisjoni määrus (EÜ) nr 241/2006,  10. veebruar 2006 , millega muudetakse komisjoni määrust (EÜ) nr 1004/2001 teatavate kaupade klassifitseerimise kohta koondnomenklatuuris

11.2.2006   
            
            
               ET
            
            
               Euroopa Liidu Teataja
            
            
               L 40/5
            
         
      KOMISJONI MÄÄRUS (EÜ) nr 241/2006,
   10. veebruar 2006,
   millega muudetakse komisjoni määrust (EÜ) nr 1004/2001 teatavate kaupade klassifitseerimise kohta koondnomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Installeerimisdiskettidega värvipildiga plasmakuvari klassifitseerimine komisjoni 22. mai 2001. aasta määruse (EÜ) nr 1004/2001 (teatavate kaupade klassifitseerimise kohta koondnomenklatuuris) (2) järgi on viinud selleni, et plasmakuvarid klassifitseeritakse CN-koodi 8528 21 90 all ja installeerimisdisketid CN-koodi 8524 91 00 all. Kuna kombineeritud nomenklatuuri 85. grupi märkust 6 muudeti alates 1. jaanuarist 2002 ja seoses asjaoluga, et HSi komitee leppis oktoobris 2004 kokku nimetatud märkuse tõlgenduse suhtes, tuleb määrust (EÜ) nr 1004/2001 lugeda ebaõigeks.
            
         
               (2)
            
            
               Seepärast tuleks vastavalt muuta määrust (EÜ) nr 1004/2001.
            
         
               (3)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1004/2001 lisas esitatud tabeli teine punkt asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 2175/2005 (ELT L 347, 30.12.2005, lk 9).
   
      (2)  EÜT L 140, 24.5.2001, lk 8.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügiks pakendatud komplekt, millesse kuuluvad: värvimonitor, kaablikingad, toitekaabel, kaugjuhtimispult (töötab kahe patareiga), kasutusjuhend ja installeerimisdisketid.
                  Plasmakuvar on ekraani diagonaaliga 105,6 cm (üldmõõtmed: 103,5 cm (laius) × 64 cm (kõrgus) × 15 cm (sügavus)), lahutusvõimega 852 × 480 pikslit ja kahe sisevaljuhääldiga.
                  Kuvaril on järgmised liidesed:
                  
                              —
                           
                           
                              kolm videosisendpistmikku (liit-videosignaal),
                           
                        
                              —
                           
                           
                              andmesisendpistmik (VGA-SVGA),
                           
                        
                              —
                           
                           
                              helisisendpistmik,
                           
                        
                              —
                           
                           
                              juhtimispistmik.
                           
                        Eri liideste abil saab kuvaril värvipildis esitada nii andmetöötlusseadmetest vastuvõetavaid andmeid kui ka videosalvestus- või -taasesitusseadmest, DVD-mängijast, videokaamerast jmt vastuvõetavaid liikumatuid ja liikuvaid pilte.
               
               
                  8528 21 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 8528, 8528 21 ja 8528 21 90 sõnastusega.
                  Komplekti põhiomaduse määrab kuvar.
                  Toodet ei saa klassifitseerida alamrubriiki 8471 60, kuna see taasesitab värvipildi liit-videosignaalist (vt HS selgitavad märkused, rubriik 8471, punkt I D1).
                  Toodet ei saa samuti klassifitseerida rubriiki 8531, kuna selle funktsioon ei ole visuaalsete märkide esitamine signaliseerimise eesmärgil (vt HS selgitavad märkused, rubriik 8531, punkt D).